Rettens kendelse (Sjette Afdeling) af 17. oktober 2012 – Régie Networks og NRJ Global mod Kommissionen
(Sag T-340/11)
»Erstatningssøgsmål – statsstøtte – forældelse – erstatningsberettiget tab – åbenbart, at søgsmålet delvis ikke kan antages til realitetsbehandling, delvis er ugrundet – åbenbar manglende kompetence«
1.                     Ansvar uden for kontraktforhold – betingelser – ulovlighed – skade – årsagsforbindelse – den ene betingelse ikke opfyldt – erstatningssøgsmålet forkastet i det hele (art. 340, stk. 2, TEUF) (jf. præmis 25, 30 og 50)
2.                     Erstatningssøgsmål – forældelsesfrist – begyndelsestidspunkt – ansvar for en individuel retsakt – tidspunkt, hvor retsaktens skadevirkninger indtræder – tidspunktet for kendskab til at den adfærd, der lægges til last, er ulovlig – ikke relevant – sammenhængen mellem erstatningssøgsmålet og annullationssøgsmålet (art. 263 TEUF og 340, stk. 2, TEUF; statutten for Domstolen, art. 46 og art. 53, stk. 1)
3.                     Erstatningssøgsmål – formål – påstand om erstatning af de omkostninger, der er pådraget i sager for nationale domstole – Rettens manglende kompetence – afvisning (Domstolens procesreglement, art. 104, stk. 5) (jf. præmis 44 og 45)
4.                     Ansvar uden for kontraktforhold – skade – erstatningsberettigende tab – omkostninger afholdt i forbindelse med retssagen – ikke omfattet (art. 340, stk.2, TEUF) (jf. præmis 48 og 49)
Angående
Erstatningssøgsmål, som er anlagt på grundlag af artikel 340 TEUF, med påstand om erstatning for det tab, som sagsøgerne angiveligt har lidt dels som følge af Kommissionens ulovlige beslutning af 10. november 1997 om statsstøtte N 679/97, dels som følge af en påstået tilsidesættelse af princippet om god forvaltning, der skyldes Kommissionens undladelse af at afhjælpe de skadelige virkninger af denne beslutning.
Konklusion
1)
Europa-Kommissionen frifindes.
2)
Régie Networks og NRJ Global betaler sagens omkostninger.